Toralv Opsal

Toralv Opsal (født 9. mars 1998 i Ørsta) er en norsk friidrettsutøver som hovedsakelig konkurrerer i mangekamp. Han representerer Dimna IL. 

Hans fremste internasjonale meritt er gull i tikamp ved Nordisk juniormesterskap i mangekamp 2015. 

 Idrettskarriere 
 2013 
Ved UM inne 2013 vant han både kulestøt, lengdesprang og høydehopp. I tillegg kom han på 7.-plass i sitt innledningsheat på 60 meter i G15-klassen, og gikk ikke til finalen. 

Utendørs vant han 100 meter, 100 meter hekk, høydehopp, lengdsprang og kulestøt ved Dimlalekene, i G15-klassen. Ved Tyrvinglekene vant han 300 meter hekk, høydehopp, lengdesprang, tresteg og kulestøt, og han vant høydehopp, stavsprang og kulestøt ved Veidekkelekene. 

Ved UM 2013 vant han 300 meter hekk, lengdesprang og tresteg, og fikk sølv i høydehopp og bronse i kulestøt. 

 2014 
I mars deltok Opsal ved Ungdomsmesterskapet innendørs 2014, og fikk der to gullmedaljer i G16-klassen; i lengdesprang og høydehopp. Han fikk også bronse på 200 meter. 

Han vant tikamp ved Varbergskampen i Sverige i mai, og vant alle seks øvelsene han deltok i ved Dimnaleikane. Ved Nordisk juniormesterskap i mangekamp 2014 deltok han i U18-klassen, og endte der på 3.-plass, bak finske Artur Hämäläinen og islandske Andreas Gustafsson Svíþjóð.Norges Friidrettsforbund - Nordisk mesterskap mangekamp Kopavogur, besøkt 29. desember 2016. Ved NM i mangekamp 2014 var han eneste utøver i G16-klassen, der han vant med 6786 poeng. 

I september deltok han ved Ungdomsmesterskapet i friidrett 2014, der han vant 300 meter hekk, høydehopp og lengdesprang. Han kom på 2.-plass i stavsprang og 3.-plass på 200 meter.  

 2015 
Opsal deltok igjen ved NM i friidrett innendørs 2015, og vant der fire øvelser; 200 meter, 60 meter hekk, høydehopp og lengdesprang. Han fikk sølv i kulestøt og stavsprang. 

Ved NM i mangekamp 2015 vant han G17-klassen som eneste deltaker, og scoret 7259 poeng. Han vant også åpent distriktsmesterskap (DM) i mangekamp i Stockholm, i G17-klassen. Han fikk der 7197 poeng.IFK Tumba - 2015 Mångkamps-DM Resultat, besøkt 29. desember 2016. I juni deltok han ved Nordisk juniormesterskap i mangekamp 2015, og vant der U18-klassen med ny personlig rekord på 7444 poeng. Han slo svenske Jakob Samuelsson med over 400 poeng. 

Han endte på 5.-plass i tikamp ved Ungdoms-VM i friidrett 2015 i Colombia, med ny personlig rekord på 7474 poeng. Her satte han også personlig rekord på 100 meter (11,26), høydehopp (1,99), lengdehopp (6,96) og stavsprang (4,60).All-Athletics - Cali IAAF World Youth Championships (COL) , besøkt 29. desember 2016. Ved Junior-NM i friidrett 2015 fikk han fem medaljer; gull i stavsprang, sølv på 400 meter hekk, bak Karsten Warholm, og bronse i høydehopp, lengdesprang og på 110 meter hekk. Han ble tatt ut til å delta ved Nordisk juniormesterskap i friidrett 2015, og endte der på 4.-plass i høydehopp og lengdesprang i U20-klassen. 

Han vant 110 meter hekk, 300 meter hekk, stavsprang og tresteg ved Ungdomsmesterskapet i friidrett 2015, i klassen G17. 

 2016 
Ved NM i mangekamp innendørs 2016 i februar vant han juniorklassen foran Vegard Undheim. Han vant 400 meter ved UM inne 2016, med ny personlig rekord på 50,06 sekunder.Sunnmørsposten - Rekord-Karsten slo til igjen , besøkt 29. desember 2016. Han vant også høydehopp, stavsprang og lengdesprang. Han også ved NM i friidrett innendørs 2016, og fikk der bronse i stavsprang. I tillegg kom han på 4.-plass i lengdesprang og 6.-plass på 400 meter, og han deltok på Dimna ILs stafettlag som vant 4 x 200 meter stafett. 

NM i mangekamp 2016 utendørs ble arrangert i Nittedal i mai, og Opsal vant juniorklassen som eneste deltaker. Han deltok ved Nordisk juniormesterskap i mangekamp 2016 i Huddinge i Sverige, og kom på 5.-plass i U20-klassen. Ved Världsungdomsspelen 2016 måtte han løpe i B-finalen på 100 meter i G19-klassen, der han kom på 8.-plass, og han kom på 7.-plass i lengde med 6,80 meter. 

Ved junior-VM i friidrett 2016 (U20) deltok han i tikamp, og endte på 5.-plass sammenlagt, med ny personlig rekord på 7815 poeng. Han satte der personlig rekord på 400 meter med 49,17 sekunder, 110 meter hekk med 14,66 sekunder, diskos med 43,08 meter, stavsprang med 4,70 meter, spydkast med 50,23 meter, kulestøt med 13,73 meter og 1500 meter med 4:21,61.IAAF - IAAF World U20 Championships Bydgoszcz 2016, besøkt 30. desember 2016. 

Han kom på 6.-plass på 400 meter og i stavsprang ved NM i friidrett 2016, og han deltok på Dimna ILs stafettlag som vant 1000 meter stafett. Ved Junior-NM i friidrett 2016 deltok han i U20-klassen, og han vant lengdesprang med 7,13 meter. Han fikk også sølv på 400 meter hekk, bak Markus Nikolai Berner. Han ble også tatt ut til å delta ved Nordisk juniormesterskap i friidrett 2016, og han fikk bronse på 400 meter hekk bak finske Tuomas Lehtonen og norske Markus Nikolai Berner. Han deltok også på Norges stafettlag som fikk sølv på 4 x 400 meter stafett. I lengdehopp kom han på 8.-plass. 

 2017 
I mars 2017 fikk Opsal sølv i kulestøt under UM inne 2017, bak Martin Kornerud.

Han deltok i juniorklassen i NM i mangekamp 2017, der han vant tikamp med 7186 poeng. Denne poengsummen oppfylte kvalifiseringskravet til U20-EM i friidrett 2017.Vikebladet - Kopierte fjorårsresultata , besøkt 27. august 2017. Under Dimnaleikane vant han lengdehopp, høydehopp, spydkast og kulestøt. 

I Nordisk mesterskap i mangekamp 2017 i Kuortane i Finland fikk han ingen godkjente resultater i stavsprang, og fikk dermed ingen plassering. Han fikk til sammen 6028 poeng.Norges Friidrettsforbund - Karsten Warholm smadret norgesrekorden på 400m, besøkt 27. august 2017. I månedsskiftet juni-juli vant han lengdehopp i G19-klassen under Världsungdomsspelen 2017, og han kom på sjuendeplass i høydehopp. På 100 meter satte han personlig rekord i forsøksheatet, med 11,15 sekunder, men måtte løpe B-finalen, der han kom på andreplass. På 110 meter hekk kom han på fjerdeplass.

Han deltok i tikamp under U20-EM i friidrett 2017 i Grosseto i Italia. Der satte han personlig rekord i kulestøt, med 14,57 meter, og på 1500 meter, med 4:15,37. Han fikk til sammen 7620 poeng, og endte på sjetteplass.European Athletics - European Athletics U20 Championships - Grosseto 2017, besøkt 27. august 2017. I Junior-NM i friidrett 2017 fikk han fire medaljer. Han vant lengdehopp og 400 meter hekk, og fikk bronse i kulestøt og på 1000 meter stafett. 

I slutten av august deltok han i Nordisk juniormesterskap i friidrett 2017 (U20). Han satte personlig rekord på 400 meter hekk, og fikk sølv på denne distansen, bak Tuomas Lehtonen fra Finland. Han kom på åttendeplass i lengdehopp og sjetteplass på 110 meter hekk, og deltok på Norges stafettlag som kom på andreplass på 4 x 400 meter stafett. 

 Referanser 

 Eksterne lenker 

  Statistikk hos Min Friidrettsstatistikk
  Profil hos European Athletics
  Profil hos All-Athletics 

Kategori:Norske mangekjempere
Kategori:Norgesmestere i friidrett
Kategori:Personer fra Ørsta kommune
Kategori:Fødsler i 1998
Kategori:Juniornorgesmestere i friidrett